આશાપુરા ગણેશજીના આ સિંદૂરિયા ગણેશજી ઉપર દર ચોથના દિવસે દર્શન તથા સિંદુરના અભિષેક માટે ભારે ભીડ જામે છે. મંદિરમાં નિત્યક્રમ મુજબ પૂજારી દ્વારા પૂજન, અર્ચન તથા આરતીના કાર્યક્રમો યોજાય છે. આ મંદિરના બારણાં ક્યારેય વસાતાં નથી. દર અનંત ચૌદશે દાદાને અન્નકૂટ ધરાવાય છે. અહીં ગણેશ મહોત્સવ ધામધૂમથી ઉજવાય છે. એકલા ગણેશજીના આ મંદિરમાં ગણેશજીની સાથે હનુમાનજી મહારાજ પણ બિરાજે છે. આ મંદિરમાં દર્શન કરી ભક્તો ધન્ય થતા જોવા મળે છે.•